# Poesie (Porta)/108 - LA GUERRA DI PRET

../107 - LA MESSA NOEUVA ../109 - SOLITA STOCCADA DE AKMETT IncludiIntestazione 27 settembre 2008 75% poesie
Poesie Carlo Porta XIX secolo CC BY-SA 3.0 GFDL //it.wikisource.org/w/index.php?title=Poesie_(Porta)/108_-_LA_GUERRA_DI_PRET&oldid=- 20110419161138 //it.wikisource.org/w/index.php?title=Poesie_(Porta)/108_-_LA_GUERRA_DI_PRET&oldid=- 20110419161138
LA GUERRA DI PRET
Canti la guerra santa, i breviari, i piatt, i micch, i peccher, i peston, i calott, i barett, ch’è sgoraa in ari e han gibollaa la cerega e el melon a vintiquatter pret che in cappa e in vesta5 celebraven a tavola ona festa.
Oh gran pader di vers e della bissa, promotor di baruff e di legrij, tì che a sti pret te gh’ee scoldaa la pissa, scoldem anch mì, te preghi, i scinivij,10 in manera che possa famm onor con di rimm degn de mì, de tì, de lor!
El dì de sant Lorenz, a on sit de foeura pocch lontan de Milan se fa on feston in onor del gran sant cott in broeusoeura;15 i fustusc della gesa hin confession, panegiregh, campann, mess, sinfonia, e ciccolatt e acqua in secrestia;
ma on compadron del loeugh, ch’el voeur quistass tucc i indulgenz che se despensa in gesa20 senza toeuss el disturb de confessass, el ghe regala ai pret a tutta spesa on disnaron suj moll che je trà lì incojonii mezz mes a digerì.
Memoria, tì che con la toa sapienza25 ti fet corr come ratt a sta pacciada, fammj passà sott i oeucc tucc in sequenza come denanz a on general d’armada, dimm chi hin, chi no hin, che cossa varen, cossa fotten al mond, cossa bozzaren!30
Prima de tucc ghe ven don Mansuett, fioeu del coeugh de Monsignor Fabrizzi: i stufaa de sò pader, e i polpett, gh’han procuraa abbonora on benefizzi, on post in Seminari e poeù ona cura35 e per ultem on fior de prevostura.
Adess che l’è bell lenc, la soa passion, oltra quella, s’intend, de spassass via, l’è de andà intorno a fà tutt i fonzion per drovà el pastoral e la bosia,40 e per fà adoss ai picch la gibigianna con quell topazz in did largh ona spanna.
Quell’olott ch’el gh’ha ai fianch, con quella trippa che ghe s’giaffa i galon, l’è don Tadee, on ex fraa zoccolott ch’el se né impippa45 de tucc i sgenadur del galatee: el mond l’è sò de lu, e el lassarav corr anca in presenza dell’imperator.
Quij trii insemma in d’on gropp, don Beroald don Gian Pavol Maria e don Lucrezzi,50 hin trii panpossonon né frecc né cald: pur che el Pappa e el forment staghen a prezzi, no patissa i vidor, viva i moron e creppa i sciori lor hin contenton.
Quell negron losch, pelos come on demoni,55 de per lu sol, in vesta e cappellina, l’è on can de Dio, on certo don Carboni, resiatt, cospetton, de man ladina: l’ha cavaa pussee dent lu a man destesa che né el Bonella con la ciav inglesa;60
el gh’ha avert duu prozess, l’è staa sospes on cinqu voeult de la messa; in mezz a quest el gh’è a tucc i fonzion, per tucc i ges, a tucc i funeral, a tucc i fest; nessun le invidia, ma el fa tant pagura65 che in dove el va l’è patron lu addrittura.
Dedree pocch pass ghe ven don Fruttuos ch’el merita on poemma domà lu, l’è el curat de Sant Sir, on religios ver religios, on meder de virtù ;70 dove el compar l’è l’angiol del Signor, l’agnell de pas che stampa on quaj favor.
Sostegn di fiacch, confort di desgraziaa, franch, tollerant, discrett, giojal, sincer, caritatevol senza vanitaa,75 prodegh pù de danee che de parer, tucc el rispetten, tucc ghe voeuren ben, tucc ghe fan largo come a on car de fen.
E perché bon fa bon, quell ch’el gh’ha arent, a man drizza, che l’è el sò cappellan,80 de desgarbaa che leva e sognorent te l’ha faa foeura on fior de cristian, disinvolt, amorevor, esemplar, degn insomma de lu, degn de l’altar.
Magher magher, long long, color di lòff,85 cont in coo on borromee tutt pien de tegna e ona vesta de quatter o cinqu stoff, l’è chì don March, quell martor che se ingegna de sollevà i miseri de la gent imprestand cont el pegn al vint per cent.90
In tra quij duu che paren duu fradij, sbrodolaa tucc e duu d’onc de cusina e el mostacc con sù el tarter di vassij, ghe ven come on pagodo della China dondand i ciapp e el coo don Giorg Braghetta,95 col collett e coj gamb color d’ughetta.
L’è staa a Romma, l’ha faa de secrettari a on Cardinal, sebben nol savess scriv; per licenziall l’han faa protonotari apostolich, e quest l’è el gran motiv100 che adess el boffa pesc che né on boffett e che el va a voltra con quij bej colzett.
Quell coj brasc in suj fianch sul gust d’on’olla l’è fraa Prosper, de razza cappuscina; de bon’ora el ciamaven fraa biciolla,105 ma da ché l’è tornaa de Palestina e el spara de quij loeugh ball senza fin el passa per on Tulli in coliarin.
Cacciador per la vitta, ostariatt, col don de Dio d’avè semper set,110 ecco ven don Vittor del nas scarlatt, l’è staa pret, poeù soldaa, poeù ancamò pret, comich, fraa, vicciurin, l’è tornaa adess fin che nol gh’ha de mej a dì di mess.
Quell pret che ven bell bell, palpaa palpaa,115 coj oeucc bass, sgonfi, pien, ross come foeugh, l’è el pover abaa Ovina desgraziaa, ch’el cerca tappinand de loeugh in loeugh de fà sorà el dolor ch’el le bozzira né’l pò trova sollev per quant el gira.120
El viveva el bon pret su ona montagna dessora de Scires in sul lagh d’Orta quittament cont ona soa compagna, quand l’invidia del ben che l’è mai morta la gh’ha scadenaa contra on becch fottuu125 a sassinagh la pas a tutt e duu.
L’era on pezz che on abaa de quij contorna l’aveva pettaa i oeucc su la Luvisa, ch’el ghe girava e barzegava intorna e el ghe tendeva i ret per falla amisa,130 ma Luvisa fedela al sò patron la stava dura come on torrion.
L’eva Luvisa ona montagnerotta, in carna, fresca come ona giocada, trusciona, ressolutta, rustegotta,135 ma d’on’anema fina, delicada, capazza de quell fior de sentiment che no se porta foeura di convent.
L’abaa Ovina, leal, senza sospett del malann che quell birbo el ghe covava,140 ogni voeulta ch’el fass on disnarett o quaj pocca truscetta el le invidava, ajutand, pover omm, senza savell a piantass sott ai pee el sò trabucchell.
Chè incazzii quell’infamm de la passion,145 del comod de vedella, de inzigalla, desperaa daj refud, daj repetton, da no podè né toeulla né impattalla, negher, dannaa, gelos de tutt e duu, infin poeù el gh’ha taccaa stà brugna al cuu.150
L’ha comenzaa sott via in tra i divott a lassà corr di frizz contra l’Ovina, qualment senza riguard d’ess sacerdott el se tegniss in cà ona concubina e el se accostass al santo sacrifizzi155 col Concili de Trent in quell servizzi;
qualment oltra al stà insemma d’ona crappa el fuss on Giansenista malarbett, con pocca fed in di indulgenz del Pappa, e manch in la scudella de Lorett,160 che nol credeva necessari i fraa e milla coss de sta conformitaa.
E perché in punt de santo mormorà i devott e i beati hin fior de gent, basta dagh domà el ton de comenzà,165 han faa i coss tant polit che in d’on moment la povera Luvisa e l’abaa Ovina hin staa miss tutt e duu pesc che in berlina.
In d’on moment i sciori, i picch, i pret ghe s’hin revoltaa contra comè arpij,170 gh’han sconduu i caliz, gh’han negaa i pianet, gh’han saraa in faccia i ges, i sacrestij, gh’han faa di satir, gh’han faa corr di sass: robba, sangua d’on can! de desperass.
Ma quest l’è anmò nagott; el traditor175 l’è cors a compì l’opera a la Curia, l’ha tant ditt, l’ha tant faa con quij Monscior, ch’han spedii on orden a l’Ovina in furia de lassà la Luvisa immediate sott a censura de sententiae latae.180
Orfana, senza amis, senza parent, mal conscia di travaj, trista, malada, Luvisa tutta coeur, tutt sentiment la sarav stada missa in su ona strada, se l’Ovina nol fuss staa fort assee185 de ris’ciass lu per el sò ben de lee.
Menter però l’Ovina el se batteva con tutt la forza da la soa reson, sott man la Curia la ghe desponeva in de l’isola d’Orta ona preson,190 dove de nott e temp te l’ha faa mett, ch’anima viva no ha savuu pù on ett.
Ma in fin poeù el Ciel che da quell fond de torr el scoltava i riclamm de l’innocenza, el gh’ha dessedaa in Curia on protettor,195 on pret dabben, ch’el s’è faa lu coscienza d’andà in personna a intrequirì lu i fatt e de fagh fà giustizia a tutt i patt.
L’ha faa confront, indagin, sindacaa, no l’ha badaa a viacc, spes e fadigh,200 per arrivà a scovrì la veritaa, e quand l’ha avuu cattaa el fil de l’intrigh l’è cors de la Luvisa a scovrì el rest: Gesus! che colp, che inconter l’è staa quest!
El l’ha trovada la meschina in man205 del sò assassin pù morta che né viva, senza speranza de soccors uman, ch’ogni soccors uman ghe le impediva l’ansia del pret de toeussela di pee, de mett sott terra el sò delitt con lee.210
No l’ha volsuu pù d’olter, addrittura l’ha provist ai bisogn de la Luvisa, l’ha daa el sfratt a quell moster de natura, l’ha illuminaa la Curia e ’l l’ha decisa a ona pronta giustizia, in conclusion215 l’ha liberaa l’Ovina de preson.
L’eva ona nocc d’inverna di pù fosch, la nocc che l’è staa miss in libertaa: per i gol de quij mont, dent per quij bosch, ziffolaven i vent infuriaa,220 e sbatteven travers a rosc, a ondad la nev e l’acqua giò per i vallad.
Per i voeuj di caverna a la lontana, in tra ’l rugì di turben, di torrent, se sentiva el dan!... dan!... d’ona campana225 che rebombava interpolatament, e in del coeur dell’Ovina el dessedava on fantasma ogni colp ch’el le scaggiava.
Ah che pur tropp el coeur l’è ona gran spia, pur tropp gh’eva on malann ch’el presentiva:230 eren quii bott i bott de l’angonia de la povera donna che moriva, de Luvisa, che in punt de vessegh tolta l’eva scritt ch’el vedess l’ultima volta.
Quella meschina, tutta rassegnada235 al tremendo viacc de l’olter mond, la compagnava con la vos panada i ultem orazion di moribond; quand strabuffaa, moisc, convuls del frecc la s’è vista el sò Ovina ai pee del lecc.240
El bon omm a on spettacol de stà sort el scoppia in d’on deliri de passion, el s[...] a l’autor de quella mort paroll terribil de maledizion. . . . . . . . . . . . . . . . . . . . . . . . . . . . . . . . . . . .245